Wêreldwyd – Die tuiskomplek vir Suid-Afrikaners in die buiteland - Wêreldwyd
Wêreldwyd – Die tuiskomplek vir Suid-Afrikaners in die buiteland
deur Sue-Ann de Wet | Okt 11, 2018 | Gewilde
Hierdie inisiatief is die ideale platform vir elke Suid-Afrikaner wat tans in die buiteland woon, maar graag steeds in voeling met sy geboorteland wil bly.
Wêreldwyd, ’n inisiatief van die burgerregte-organisasie AfriForum, bied reeds die afgelope ses jaar ’n aanlyn tuiste vir Suid-Afrikaners wat hulself in die buiteland gevestig het.
Wêreldwyd het ook ’n nuusbrief genaamd Kollig waarop jy gratis kan inteken. Dié nuusbrief bevat onder meer berigte van die Afrikaanse mediahuis Maroela Media, vars nuus oor feeste en buitelandse optredes deur bekende Suid-Afrikaanse kunstenaars, asook belangrike inligting oor burgerskap, paspoorte, belasting en hoe om aan die Suid-Afrikaanse verkiesing in die buiteland deel te neem.
In die afgelope aantal jare het ons reeds verskeie medewerkers betrek en nuwe Wêreldwyd-vriende gemaak. Ons vennote sluit onder meer die volgende ondernemings in: South African Events, Texas Potjie, Merise Media en Breytenbachs Immigration Consultants.